Jamesonit

Jamesonit je minerál kryštalizujúci v monoklinickej sústave, chemicky komplexná sulfosoľ olova a železa – Pb4FeSb6S14.

Charakteristika 
Jamesonit vytvára ihlicovité kryštály, no môže mať celistvú až plstnatú podobu. Jeho farba a vryp sú tmavosivé. Jamesonit patrí k nepriehľadným minerálom a vyznačuje sa skleným leskom.

Vznik 
Tvorí sa na hydrotermálnych žilách, spolu s ďalšími sulfidmi antimónu, olova a železa.

Poznávanie 
Je rozpustný v kyseline chlorovodíkovej, na rozdiel od antimonitu sa horšie taví.

Výskyty na Slovensku 
Banská Štiavnica, Betliar, Brezno, Dobšiná, Dolná Lehota, Dúbrava, Hodruša-Hámre, Jasenie, Medzev (Fichtenhubel), 
Medzibrod, Nižná Slaná, Poproč, Rožňava, Slovinky (Ostrý vrch – ložisko), Štós (Predné Porče ložisko), Zlatá Idka.

Pozri aj
 Zoznam minerálov

Iné projekty

Externé odkazy
 
 Jamesonit na www.mindat.org

Monoklinické minerály
Sulfidy a sulfosoli
Bodová grupa 2/m
Minerály olova
Minerály železa
Minerály antimónu
Minerály síry
Polymetalické rudy
Minerály s typovou lokalitou v Spojenom kráľovstve